Tízből nyolc SMA-beteget az SZTE Gyermekklinikán azonosítottak 2024-ben

A szegedi szűrőközpont országos szinten is kimagasló eredménnyel zárta a 2024-es évet: tíz SMA-betegből nyolcat a Szegedi Tudományegyetem klinikáján azonosítottak.

Az újszülöttkori SMA-szűrés során a 2024-ben országosan kiszűrt tíz betegből nyolcat Szegeden, az SZTE Gyermekgyógyászati Klinika Anyagcsere-betegségek Szűrővizsgálati Laboratóriumában azonosítottak. Korábban szintén a szegedi szűrőközpont találta meg a 2023-as pilot vizsgálat kilenc SMA-s újszülöttje közül a legelsőt, majd további négyet.

Az újszülöttkori szűrés olyan népegészségügyi jelentőségű program, amely a korai felismerésen keresztül lehetővé teszi a súlyos, irreverzibilis károsodások megelőzését, illetve azok mértékének csökkentését. A Szűrőlaboratórium bízik abban, hogy a szűrés további kórképekkel bővülhet, hozzájárulva ezzel további újszülöttek életminőségének jelentős javulásához.

Sajtókapcsolat:

* pr@rekt.u-szeged.hu

Eredeti tartalom: Szegedi Tudományegyetem

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/18238/tizbol-nyolc-sma-beteget-az-szte-gyermekklinikan-azonositottak-2024-ben/